
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  

 Bucureşti,   04.09.2002

publică şi siguranţă naţională                     

 PL nr. 80/2002

Nr.32/428






 PL nr. 97/2002

Nr.32/429

A V I Z
asupra propunerii legislative privind vânzarea locuinţelor de serviciu

personalului militar şi civil din cadrul ministerelor şi instituţiilor

publice din sistemul apărării, ordinii publice şi siguranţei naţionale şi asupra propunerii legislative privind vânzarea locuinţelor de serviciu de către instituţiile publice de apărare, ordine publică şi siguranţă naţională, în unele situaţii speciale

În  conformitate  cu  prevederile  art.  89       din         Regulamentul   Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu:

- propunerea legislativă  privind   vânzarea locuinţelor de serviciu personalului militar şi civil din cadrul ministerelor şi instituţiilor publice din sistemul apărării, ordinii publice şi siguranţei naţionale, trimisă cu adresa nr.80 din 27 mai 2002 şi înregistrată la comisie cu nr.32/428 din 24 iunie 2002;

- propunerea legislativă privind vânzarea locuinţelor de serviciu de către instituţiile publice de apărare, ordine publică şi siguranţă naţională, în unele situaţii speciale, trimisă cu adresa nr.97 din 27 mai 2002 şi înregistrată la comisie cu nr.32/429 din 24 iunie 2002.

Potrivit prevederilor art. 60 din Regulamentul Camerei Deputaţilor, comisia a dezbătut propunerile legislative menţionate mai sus, în şedinţele din 28 august şi 3 septembrie 2002.

Membrii comisiei au examinat propunerile legislative, expunerile de motive, avizele Consiliului Legislativ şi punctul de vedere al Guvernului, în contextul prevederilor Legii locuinţei, nr.114/1996, cu modificările şi completările ulterioare. De asemenea, au luat la cunoştinţă de faptul că, în urma dezbaterii în fond, Comisia pentru administraţie publică, amenajarea teritoriului şi echilibru ecologic a hotărât respingerea acestor propuneri legislative, iar la 29.08.2002 a depus la Biroul Permanent raportul comun, care a fost înscris pe ordinea de zi a Plenului Camerei Deputaţilor, pentru perioada 3,5 septembrie 2002, la nr.crt.38.

 În urma dezbaterilor, cu majoritate de voturi, membrii comisiei au hotărât respingerea   ambelor propuneri legislative, ţinând seama şi de situaţia creată prin depunerea raportului comun al comisiei sesizate în fond la Biroul Permanent şi înscrierea acestuia pe ordinea de zi a Camerei Deputaţilor.

În    raport de obiectul şi conţinutul acestora, propunerile legislative   fac parte din categoria legilor ordinare.


 PREŞEDINTE,               

 


Răzvan IONESCU




Red.exp..M.Ţăranu

consult.M.Florescu

